**OLIMPINĖS DIENOS BĖGIMO**

**REGLAMENTAS**

**TIKSLAS IR UŽDAVINIAI**

Plėtoti olimpinį judėjimą, propaguoti sveiką gyvenimo būdą, pažymėti Tarptautinio olimpinio komiteto (TOK) įkūrimą ir Olimpinę dieną, Lietuvos tautinio olimpinio komiteto 25-tį ir Lietuvos sveikatingumo metus.

**VYKDYMO LAIKAS IR VIETA**

Olimpinės dienos bėgimas rengiamas **2013 m. birželio 22 d. (šeštadienį)**Vilniuje prie Baltojo tilto (startas ir finišas Upės g-je). Varžybų pradžia 14.00 val.

14.05 – Olimpinės mylios bėgimas (1988 m)

14.30 – 5 km ir 10 km bėgimas

Šalies miestų ir rajonų sporto organizacijoms rekomenduojama gegužės-birželio mėnesiais surengti Olimpinės dienos bėgimus pagal laisvai pasirinktą programą.

**VARŽYBŲ DALYVIAI IR PROGRAMA**

   Dalyvauti varžybose kviečiami Vilniaus ir kitų šalies miestų bei rajonų gyventojai, taip pat svečiai iš užsienio, neribojant dalyvių amžiaus.

Varžybų rungtys:

1988 m (simbolinė olimpinė mylia) – bėgimas nefiksuojant laiko;

5 km bėgimas – fiksuojant kiekvieno dalyvio laiką;

10 km bėgimas – fiksuojant kiekvieno dalyvio laiką.

**Norintys dalyvauti 5 km ir 10 km bėgimuose, privalo turėti šeimos gydytojo leidimą sportuoti.** Galite kreipkitės į [ALFA CLINIC](http://www.alfaclinic.lt/lt/sportuojantiems.html) kuri greitai ir operatyviai jums padės.

„Olimpinės mylios bėgimui“ gydytojo leidimo sportuoti nereikia turėti.

**Olimpinės mylios bėgikai** bėga be dalyvio numerio, bet su dalyvio kortele kur įrašytas dalyvio vardas ir organizacija.

**5 km ir 10 km** bėgikai bėga su dalyvio numeriu ir laiko fiksavimo „čipu“.

Iki birželio 20 d. 24.00 val. visi varžybų dalyviai registruojami svetainėje [www.olimpinisbegimas.lt](http://www.olimpinisbegimas.lt/)

Birželio 21 d. nuo 17.00 val. iki 20.00 val. dalyvių numerių, dalyvių kortelių atsiėmimas bei naujų dalyvių registracija vyks Vilniuje, Smolensko g. 19 „Sport point“ parduotuvėje.

Birželio 22 d. varžybų dalyvių numerių, dalyvių kortelių atsiėmimas bei naujų dalyvių registracija vyks varžybų centre nuo 9.00 val. iki 13.00 val.

Komandines paraiškas prašome siųsti el. paštu [info@sportorenginiai.lt](mailto:info@sportorenginiai.lt)

[Paraiškos forma](http://olimpinisbegimas.lt/wp-content/uploads/2013/05/komandine_paraiska.xls)

Startinis mokestis

Olimpinė mylia (1988 m) – **startinio mokesčio nėra**

5 km ir 10 km

Iki birželio 20 d. – 20 Lt

Birželio 21 d. – 30 Lt

Birželio 22 d. – 40 Lt

**NUGALĖTOJŲ NUSTATYMAS IR APDOVANOJIMAS**

1988 metrų (olimpinė mylia) bėgime nugalėtojai nenustatomi.5 km ir 10 km bėgimų nugalėtojai nustatomi pagal nuotolyje sugaištą laiką.

**10 km bėgimo**1-10 vietų laimėtojai, atskirai vyrų ir moterų, apdovanojami LTOK prizais. Pirmosios vietos nugalėtojai – moteris ir vyras – apdovanojami Vilniaus miesto kūno kultūros ir sporto skyriaus taurėmis.

**5 km bėgimo** 1 – 3 vietos laimėtojai apdovanojami rėmėjų dovanomis.

Trys **kolektyvai,** masiškiausiai dalyvavę olimpinės mylios, 5 km ir 10 km bėgimuose, apdovanojami LTOK loterijų firmos „Olifėja“ piniginiais 3000, 2000 ir 1000 litų prizais sportiniam inventoriui ir aprangai įsigyti.

Visi dalyviai, baigę olimpinės mylios bėgimą apdovanojami proginiais medaliais.

Dalyviai įveikia 5 km ir 10 km nuotolius, turės galimybę atsispausdinti Tarptautinio olimpinio komiteto pažymėjimą bei bus apdovanoti Olimpinės dienos proginiais marškinėliais.

**VARŽYBŲ FINANSAVIMAS**

Finansavimas TOK, LTOK ir LTOK rėmėjų bei Vilniaus miesto kūno kultūros ir sporto skyriaus lėšomis.

**VARŽYBŲ ORGANIZATORIAI**

Varžybas organizuoja Lietuvos tautinis olimpinis komitetas, Vilniaus miesto kūno kultūros ir sporto skyrius, asociacija „Sporto renginiai“ ir VšĮ „Sveikas miestas“.